钦定古今图书集成/明伦汇编/人事典/第041卷 > 兼明书 > 《钱则甫字说》前人
## 钦定古今图书集成/明伦汇编/人事典/第041卷 > 兼明书 > 《钱则甫字说》前人

钱翼世自天台来，言曰：“惟名先人所命，而未有以字，
敢请。”按：戴翼其世，汉诏策语也。为字曰“则甫。”夫则先

之，岂论世哉？故曰：“徐行后长”者谓之弟，始于是矣。周
道衰，士不知以身为本，而皆以世自名。凡所谓立私
智，挟污说，无不欲破坏先王之法而卑薄其身者。然
则世安从治，而功何由成？宜其不能反而日以仆灭
也。汉人浅陋，不原古始。黄、老道德之意，申、韩法术之
学，皆破坏先王之法者也；而谓其欲，则先王之法皆
斲丧其世者也；而谓之戴翼其世。呜呼，可悲也已！子
质高而智明，必审择而固守之，必义“无利也，必厚无
薄也，必安无躁也，必垂于永久，无苟于一时也”，皆所
以则先王之法而戴翼其身也。世不是取，而奚取耶？